b'\n_START_ARTICLE_\nRendez-Vous (2015 filmas)\n_START_SECTION_\nTurinys\n_START_PARAGRAPH_\nSimona ir Erikas su 2 vaikais persikrausto i\xc5\xa1 Olandijos \xc4\xaf nedidel\xc4\xaf kaimel\xc4\xaf Pranc\xc5\xabzijoje, kur jos motina paliko jiems didel\xc4\xaf, ta\xc4\x8diau apleist\xc4\x85 nam\xc4\x85. Poros santykiai jau kur\xc4\xaf laik\xc4\x85 yra pa\xc5\xa1lij\xc4\x99, tod\xc4\x97l jiedu tikisi, kad nauja vieta ir nauja veikla pad\xc4\x97s juos pataisyti. Jiedu svajoja nam\xc4\x85 paversti \xc5\xa1eimos vie\xc5\xa1bu\xc4\x8diu ir Erikas, susipa\xc5\xbein\xc4\x99s su kaimynu Piteriu, \xc5\xa1io padedamas pasineria \xc4\xaf darbus ir toliau ma\xc5\xbeai laiko praleid\xc5\xbeia su \xc5\xa1eima. Pastarasis, su\xc5\xbeinoj\xc4\x99s, kad Simona taip pat paveld\xc4\x97jo ir didel\xc4\x99 pinig\xc5\xb3 sum\xc4\x85, kuria vis ambicingesnius planus. Moteris bando apie tai pasikalb\xc4\x97ti su vyru, ta\xc4\x8diau Erikas pernelyg daug laiko praleid\xc5\xbeia statybose ir su naujuoju draugu. \xc5\xa0iai d\xc4\x97mes\xc4\xaf pradeda rodyti vienas i\xc5\xa1 name dirban\xc4\x8di\xc5\xb3 darbinink\xc5\xb3 Mi\xc5\xa1elis ir po kurio laiko jiedu tampa meilu\xc5\xbeiais. Kuomet apie tai su\xc5\xbeino Erikas, Simona su meilu\xc5\xbeiu nutraukia visus santykius. Sutuoktiniai susitaiko, ta\xc4\x8diau, apsilankiusi Piterio namuose, Simona pamato senas nuotraukas, i\xc5\xa1 kuri\xc5\xb3 supranta, kad Mi\xc5\xa1elis yra \xc5\xa1io s\xc5\xabnus, be to, ji laukiasi \xc5\xa1io vaiko. V\xc4\x97liau konflikto metu Simona pastumia Piter\xc4\xaf, kuris krisdamas trenkiasi galva ir mir\xc5\xa1ta. Jiedu nugabena k\xc5\xabn\xc4\x85 \xc4\xaf \xc5\xa1io namus, ta\xc4\x8diau policija netrukus suseka ir suima sutuoktinius. Kuomet atrodo, kad \xc5\xa1iems neb\xc4\x97ra galimyb\xc4\x97s i\xc5\xa1tr\xc5\xabkti, policija juos paleid\xc5\xbeia, mat kalt\xc4\x99 d\xc4\x97l nu\xc5\xbeudymo prisiima Mi\xc5\xa1elis...'